b'\n_START_ARTICLE_\nRadio teleskop Roberta C. Byrda u Green Banku\n_START_PARAGRAPH_\nRadio teleskop Roberta C. Byrda u Green Banku (eng. Robert C. Byrd Green Bank Telescope) (GBT) je najve\xc4\x87i svjetski potpuno zakretljivi radio teleskop, koji se nalazi u Zapadnoj Virginiji, u SAD._NEWLINE_Nosi ime pokojnog senatora Roberta C. Byrda koji je zastupao Zapadnu Virginiju i proguravao kroz Kongres financiraje teleskopa._NEWLINE_Prije gradnje Green Bank radio teleskopa sru\xc5\xa1io se stari radio teleskop 1988., zbog iznenadnog gubitka \xc4\x8dvrsto\xc4\x87e u konstrukciji zavarene plo\xc4\x8da koja skuplja stupove, grede i dijagonale. _NEWLINE_Objektiv ima dimenzije 100 m sa 110 m, i prekriven je sistemom aktivne povr\xc5\xa1ine, \xc5\xa1to zna\xc4\x8di da 2004 povr\xc5\xa1inskih panela na reflektoru, mo\xc5\xbee vrlo precizno podesiti 2209 malih motornih pokreta\xc4\x8da (engl. actuator), tako da se paraboloid mo\xc5\xbee podesiti u to\xc4\x8dnosti manjoj od 0,077 mm. Deformacije reflektora mogu nastati zbog te\xc5\xbeine (promjena polo\xc5\xbeaja), vjetra ili dnevnih temperaturnih razlika i upijanja Sun\xc4\x8devih zraka._NEWLINE_Interesantno je da radio teleskop ima bo\xc4\x8dnu konstrukciju primarnog \xc5\xbeari\xc5\xa1ta, da se manje ometa ulaz signala na reflektoru. Osim toga, dodatno ima Gregorian \xc5\xbeari\xc5\xa1te, da bi se pove\xc4\x87ao prijem radio valova od 290 MHz do 90 GHz.'